Sekolah Menengah Kebangsaan (L) Methodist, Kuala Lumpur

**Sekolah Menengah Kebangsaan (L) Methodist**, **Kuala Lumpur** (English: *Methodist Boys’ School*; disingkat **MBS Kuala Lumpur**) ialah Sekolah Kluster Kecemerlangan bantuan separuh kerajaan dan Sekolah Berprestasi Tinggi di Kuala Lumpur, Malaysia. Ia diasaskan pada **Julai 1897**, menjadikannya salah satu sekolah tertua di Malaysia. Ia dikenali sebagai **MBS** dan pelajarnya dikenali sebagai **MBSians**. Sekolah ini juga dikenali sebagai **Sekolah Horley**, merujuk kepada salah seorang pengetuanya, Rev. William E. Horley, yang bertanggungjawab menukar dan memberikan nama sekarang kepada sekolah itu daripada nama Sekolah Anglo-Tamil sebelumnya. Nama **Horley School** telah disalah ertikan secara meluas sebagai merujuk kepada marmar, yang juga dipanggil **Horley** dalam bahasa Cina, permainan yang popular di kalangan pelajarnya ketika itu. Ia terkenal dengan perpustakaannya, yang menarik kunjungan dari banyak sekolah lain.

Pada tahun 2008, Sekolah Menengah Lelaki Methodist telah dianugerahkan status sekolah kluster oleh Kementerian Pendidikan Malaysia (KPM). Pada 2009, Sekolah Menengah Kebangsaan (L) Methodist memiliki 644 orang pelajar lelaki menjadikan jumlah keseluruhan murid seramai 644 orang. Ia mempunyai seramai 60 orang guru.2009

Sekolah ini juga dikenali sebagai ***Marble School*** di kalangan masyarakat Jalan Petaling. Setelah lebih daripada satu abad dan dua puluh satu tahun sejak penubuhannya oleh seorang pegawai perubatan British di atas kapal perang HMS Orion, Dr William T Kensett, **MBSSKL** telah dianugerahkan sekolah kluster oleh Kementerian Pendidikan. **MBSSKL** ialah satu-satunya sekolah di Kuala Lumpur yang ditubuhkan oleh seorang pegawai tentera British.

## Sejarah

**MBSSKL** telah diasaskan oleh Rev. Dr. William T. Kensett, seorang tentera laut *[[Royal Navy]]* kapal perang HMS Orion. Pada bulan **Julai 1897**, beliau mempunyai niat untuk mendirikan sebuah gereja dan sekolah bagi masyarakat Tamil di Kuala Lumpur lalu beliau telah meninggalkan Tentera Laut British. Sebuah rumah kedai kayu kecil telah diperolehi di sudut Batu Road dan Java Street, dan sekolah yang didominasi Tamil telah dinamakan sekolah Anglo-Tamil.

Pada tahun 1899, Rev. Samuel Abraham menjadi guru besar pertamanya, mengetuai kakitangan empat orang guru. Ia kemudiannya didaftarkan sebagai sekolah bantuan kerajaan.

Tiga tahun kemudian, **MBSSKL** proper telah diasaskan oleh Rev. W. E. Horley di premis sementara pasar daging babi yang tidak digunakan di Jalan Melaka. Sekolah Inggeris-Tamil telah diserap ke dalamnya, membuka sekolah itu kepada semua kaum.

Pada tahun 1904, sekolah itu memutuskan untuk berpindah ke Petaling Hill (tapaknya sekarang) selepas beberapa pemindahan oleh lembaga kebersihan kerana keadaan bangunan yang usang. Selaku itu sekolah Anglo-Tamil telah dinamakan semula sebagai **Methodist Boys' School Kuala Lumpur** oleh Rev William E Horley, nama yang digunakan hingga ke hari ini. Dalam tempoh lapan bulan, dana yang mencukupi telah dikumpul untuk mendirikan bangunan baharu. Dua sayap baru telah dibina dan padang permainan diletakkan.

Pada tahun 1954, ***Kumpulan Briged Lelaki Pertama Kuala Lumpur*** telah ditubuhkan di sekolah oleh En. Khoo Oon Soo dan Mr. R.A. Allen. Selepas beberapa tahun yang pertama, *1st KL* telah dianjakkan ke Gereja Wesley hanya di pintu sebelah sekolah, manakala sekolah ini menggunakan premis gereja sebagai tempat mesyuarat yang pertama. ***Kumpulan Briged Lelaki Pertama Kuala Lumpur*** ialah kumpulan ketiga tertua di Malaysia dan kumpulan pertama tertua di Kuala Lumpur. *1st KL* dikenali disebabkan oleh sejarahnya dalam keputusan pertandingan kugiran, kawad kaki dan *Talent Time* pada peringkat kebangsaan. *1st KL* juga menghasilkan satu koleksi *President's Men* dan *Founder's Men*, juga dua *Queen's Men*. 

Pada tahun 1958, sekolah ini telah dibahagikan kepada sekolah menengah **(MBSSKL)** dan sekolah rendah **(MBPSKL)** mengikut dasar pendidikan negara pada waktu itu.

## Lagu sekolah
Lagu sekolah digubah pada tahun 1948 oleh bekas pengetua, Hugh F. Clancy. Muzik itu diselaraskan oleh N.Swan, pada tahun yang sama. Lagu ini diadaptasi daripada tajuk asalnya *[["Go Northwestern Go"]]*, yang ditulis pada tahun 1912 oleh Theodore Van Etten, seorang ahli Northwestern University Wildcat Marching Band ketika itu. Lagu sekolah dinyanyikan melalui Radio Malaya pada tahun 1949 oleh koir sekolah.

### Versi Bahasa Inggeris
Go forward MBS,Filled with courage fine,With your colours flying,We will cheer you all the time,And so you go forward MBS,On to victory,Work for the fame of our fair name,Forward we must play the game.

Versi Bahasa Melayu telah digubal semasa pertandingan menterjemah lagu sekolah dalam bahasa Melayu di mana Cheok Heng Wai daripada 5 Mori (1995), ketika itu, memenangi pertandingan tersebut dan inilah lirik yang menyusul.

### Versi Bahasa Melayu
Lagu ini diterjemahkan ke dalam bahasa kebangsaan pada tahun 1995.

Majulah MBS,Penuh azam baru,Dengan semangat waja,Kita menjulangkan namamu,Majulah MBS,Raih kejayaan,Harumkan namamu selalu,Kekalkan keunggulan.

Sumber: Excelsior 1954 and Excelsior 2006 

## Pengetua-pengetua Terdahulu

## Aktiviti Ko-kurikulum

### Badan beruniform
Terdapat 10 badan beruniform di sekolah setakat 2023. Beberapa contoh adalah:

#### Kumpulan Pengakap Udara Kuala Lumpur ke-10
Pengakap Udara Kuala Lumpur ke-10 telah ditubuhkan pada tahun 1915 dan menyerap Pasukan Pengakap Kuala Lumpur ke-15 selepas Perang Dunia kedua.

#### Kumpulan Briged Lelaki Pertama Kuala Lumpur
Diasaskan oleh En. Khoo Oon Soo dan En. R.A. Allen di bawah tajaan Wesley Methodist Church, Kuala Lumpur pada tahun 1954. 1st Kuala Lumpur Boys Briged merupakan kumpulan ketiga ditubuhkan di Malaysia dan kumpulan pertama yang ditubuhkan di Kuala Lumpur.

#### Kuala Lumpur No.6 Bahagian Kadet Ambulans St. John Ambulans Malaysia
KLN6ACD ialah bahagian di bawah St. John Ambulance of Malaysia, sebahagian daripada organisasi perkhidmatan sukarela antarabangsa yang berdedikasi untuk melatih dan menyediakan kemahiran pertolongan cemas. Bahagian ini telah mencapai pelbagai pencapaian dalam pertandingan di peringkat negeri dan kebangsaan, dan terus menjadi penyumbang utama dalam perkhidmatan pertolongan cemas sukarela di dalam sekolah serta orang ramai melalui tugas yang diselaraskan oleh Pegawai Negeri.

### Rumah sukan

## Persatuan alumni
Persatuan alumni MBSSKL dikenali sebagai MBSalumni, sebelum ini dikenali sebagai MBSOBA (Methodist Boys' School Old Boys Association). Mesyuarat pertamanya yang didokumentasikan adalah pada tahun 1919. Ia telah ditubuhkan dengan objektif untuk menyediakan platform bagi semua bekas pelajar untuk terus berhubung antara satu sama lain dan juga untuk mengekalkan hubungan dengan sekolah.

## Alumni terkenal

### Ahli akademik

* Chin Hoong Fong - Professor Emeritus, Universiti Putra Malaysia

### Perniagaan

* Tan Sri Lim Kok Thay - Pengerusi, Kumpulan Genting dan Star Cruises
* Dato’ Dr Teo Chiang Quan - Pengerusi & Pengarah Eksekutif, Paramount Corporation Berhad

### Undang-Undang

* Lai Kew Chai - Bekas Hakim Mahkamah Agung Singapura

### Perkhidmatan Awam

* Cheong Choong Kong - Pengerusi Oversea-Chinese Banking Corporation Singapura dan bekas CEO Singapore Airlines
* Mohd Shuhaily Mohd Zain - Ketua Pengarah Agensi Kawalan dan Perlindungan Sempadan Malaysia

### Politik

* Dato' Haji Abdul Rahman Talib
* Dato Syed Hamid Albar - Bekas Menteri Dalam Negeri Malaysia

* Datuk Seri Ong Tee Keat - Presiden Persatuan Cina Malaysia ke-8, bekas Menteri Pengangkutan Malaysia
* Ong Pang Boon - Bekas Menteri Pendidikan Singapura, adalah ahli generasi pertama Parti Tindakan Rakyat (PAP) yang terkenal
* Raja Nong Chik Zainal Abidin - Bekas Menteri Wilayah Persekutuan dan Kesejahteraan Bandar Malaysia

### Media dan hiburan

* Awal Ashaari - Pelakon dan Pengacara TV
* Faizal Hussein - Pelakon dan Pengacara TV

### Perubatan

* Noor Hisham Abdullah - Pakar bedah endokrin dan bekas Ketua Pengarah Kesihatan Kementerian Kesihatan Malaysia, sejak 1 Mac 2013
* Dr. Ng Kwan Hoong - Profesor Emeritus, Pemenang Anugerah Marie Sklodowska-Curie dan Anugerah Merdeka

## Rujukan

## Pautan luar
* Companion Blog of Unofficial eGroup
* www.mbsskl.edu.my
* Sekolah Menengah Kebangsaan (L) Methodist, Kuala Lumpur
* Senarai nama-nama sekolah ahli PKG Pudu: